વ્હેલ માછલીઓ હજારો માઇલ દૂર હોવા છતાં પણ તેની પ્રજાતિ સાથે વાતચીત કરવા કે ગીત ગાવા માટે જટિલ ક્લિકનો ઉપયોગ કરવા જાણીતી છે. સાથે રહેતી કે એકબીજા સાથે ગાઢ રીતે સંકળાયેલી વ્હેલ એક ખાસ પ્રકારનો કોલ ઉત્પન કરતી હોય છે જે મૌખિક લાક્ષણિકતાઓનું વહન કરતી હોય છે. અગાઉ સંશોધકો એવું માનતા હતા કે માનવબોલીની મિમિક્રી કરવી પક્ષીઓ, હાથીઓ, ડોલ્ફિન અને સીલ સુધી મર્યાદિત હતી, પરંતુ હવે વ્હેલ જે ખાસ પ્રકારનો અવાજ પેદા કરે છે તે પરથી લાગે છે કે તે અવાજની નકલ કરીને શીખે છે અને આપણને તેમનાં જંગલી જીવન વિશે સમજવામાં સહાય કરે છે.